Diari Oficial de la Generalitat Valenciana


Sumari del DOGV 4564, del 12-08-2003 (2003/9363)

ORDE de 23 de juliol de 2003, de la Conselleria d'Economia, Hisenda i Ocupació, per la qual s'efectua l'ampliació de la dotació pressupostària per a atendre les ajudes per a la constitució de persones desocupades en personal treballador autònom o en personal professional per compte propi per a l'any 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4564

Data del DOGV
:   12-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9363


Data del document
:   23-07-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * petita empresa
    * mà d'obra femenina
    * ajuda pública
    * suport econòmic
    * creació d'ocupació
    * dona
    * empresa individual
    * ajuda a l'ocupació
    * professió independent

ORDE de 23 de juliol de 2003, de la Conselleria d'Economia, Hisenda i Ocupació, per la qual s'efectua l'ampliació de la dotació pressupostària per a atendre les ajudes per a la constitució de persones desocupades en personal treballador autònom o en personal professional per compte propi per a l'any 2003. [2003/F9363]
  
L'objecte d'aquesta ordre és ampliar i donar publicitat a l'import global màxim per a atendre les ajudes per a la constitució de persones desocupades en personal treballador autònom o en personal professional per compte propi convocat per Ordre de 26 de desembre del 2002, de la Conselleria d'Economia, Hisenda i Ocupació, foment de l'ocupació adreçat a persones emprenedores per a l'any 2003 (DOGV núm. 4.410, de 2 de gener del 2003)
  
Tenint en compte el gran volum de sol·licituds registrades fins a la data, i en previsió de les que es puguen presentar fins al 30 de setembre del 2003, data en què acaba el termini de presentació de sol·licituds.
  
En considerar que existeix en la línia T0212000 del subprograma pressupostari 322.51 «Foment d'Ocupació» del Pressupost de la Generalitat Valenciana per a l'any 2003 a càrrec de la qual es financen aquestes ajudes, un saldo disponible per import de 1.160.243 euros, es considera convenient incrementar la dotació, a càrrec dels fons procedents del Ministeri de Treball i Assumptes Socials, de les ajudes adreçades al foment de l'ocupació autònoma, convocada per l'Ordre de la Conselleria d'Economia, Hisenda i Ocupació anteriorment citada, ampliant conseqüentment en 1.160.243 euros la dotació inicial. Així quedarà l'import global màxim en 96.607.336 euros, dels quals 1.196.800 euros són finançats pel Fons Social Europeu, amb la finalitat de poder atendre el major nombre possible de sol·licituds.
  
Per això, i en virtut de les facultats que em confereix l'article 35 de la Llei 5/1983, de Govern Valencià, i d'acord amb el que preveu el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació
  
ORDENE
  
Article únic
  
1. Ampliar la dotació pressupostària per a atendre les ajudes per a la constitució de persones desocupades en personal treballador autònom o en personal professional per compte propi, establides en el capítol II de l'Ordre, de 26 de desembre del 2002, de la Conselleria d'Economia, Hisenda i Ocupació, per la qual es regula i es convoca la concessió de subvencions de foment de l'ocupació adreçada a emprenedors per a l'any 2003 (DOGV de 02.01.2003), en 1.160.243 euros. Quedarà, per tant, després d'aquesta ampliació l'import global màxim per a l'any 2003 en 36.530.900 euros, dels quals 1.196.800 euros són finançats pel Fons Social Europeu, a càrrec del subprograma 322.51, «Foment d'Ocupació», del Servici Valencià d'Ocupació i Formació (Servef), capítol IV, codi línia T0212000, de Pressupostos de la Generalitat Valenciana per a l'exercici de 2003.
  
2. Aquest import global màxim de 1.160.243 euros es distribuirà territorialment i s'assignaran:
  
- 444.672 euros per a atendre els expedients d'aquestes ajudes que es resolguen per part de la Direcció Territorial d'Ocupació d'Alacant.
  
- 111.073 euros per a atendre els expedients que es resolguen per part de la Direcció Territorial d'Ocupació de Castelló.
  
- 604.498 euros per a atendre els expedients que es resolguen per part de la Direcció Territorial d'Ocupació de València.
  
Disposicions finals
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, les persones interessades podran interposar-hi recurs contenciós administratiu en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons allò que s'ha disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. Tot això sense perjuí de la possibilitat que les persones interessades puguen exercitar, si és procedent, qualsevol altre que consideren procedent.
  
València, 23 de juliol de 2003
  
El conseller d'Economia, Hisenda i Ocupació,